Hyvä yhteistyökumppanimme,

Suomi.fi-palvelutietovaranto (Palvelutietovaranto, PTV) on keskitetty kansallinen tietovaranto, johon organisaatiot tuottavat tiedot tarjoamistaan palveluista ja asiointikanavista sekä palveluun kytkeytyvän organisaation tiedoista. Näitä tietoja esitetään mm. Suomi.fi-verkkopalvelussa ([www.suomi.fi](http://www.suomi.fi)) ja tiedot ovat vapaasti myös muiden käytettävissä avoimen rajapinnan kautta.

Julkishallinnon organisaatioilla on velvollisuus tuottaa tietoja omista palveluistaan ja asiointikanavistaan PTV:hen. Myös järjestöillä ja yrityksillä on oikeus liittyä PTV:n käyttäjäksi ja tuottaa sinne tietoja omista palveluistaan ja asiointikanavistaan.

[Järjestösi/yrityksesi] tuottaa organisaatiollemme palveluja ja ylläpitää erilaisia asiointikanavia. Jotta loppukäyttäjä löytäisi tarvitsemansa palvelut ja asiointikanavat oikeassa yhteydessä esimerkiksi Suomi.fi-verkkopalvelun kautta, olisi erittäin tärkeää, että tuottaisitte palvelujanne ja asiointikanavianne koskevat tiedot Palvelutietovarantoon. Muuten tiedot [kunnan/alueen/organisaatio jne.] palveluista jäävät vajaiksi, eivätkä verkosta palvelutietoja etsivät kansalaiset, yrittäjät tai viranomaiset löydä riittäviä tietoja asiointiansa varten.

Tietojen tuottaminen Palvelutietovarantoon edellyttää liittymistä käyttäjäorganisaatioksi (käyttölupahakemus) sekä sitoutumista PTV:n tietomalliin ja palvelutietojen jatkuvaan ylläpitoon. Myös yhteydenpito ja yhteistyö kanssamme on tärkeää. Palvelutietovarantoa tuottaa Digi- ja väestötietovirasto ja sen käyttö on maksutonta.

1. Liity Palvelutietovarannon käyttäjäorganisaatioksi
	* <https://palveluhallinta.suomi.fi/fi/sivut/palvelutietovaranto/kayttoonotto/kayttoonottoon-valmistautuminen>
2. Perehdy Palvelutietovarantoon ja Digi- ja väestötietoviraston tarjoamiin koulutuksiin ja tukimateriaaleihin:
	* Perustietoa Palvelutietovarannosta
		+ <https://palveluhallinta.suomi.fi/fi/sivut/palvelutietovaranto/esittely>
	* Koulutukset ja muu tuki
		+ <https://palveluhallinta.suomi.fi/fi/tuki/artikkelit/5aabe9e32503b4004f2bc0f1>

[**Saatekirjettä hyödyntävä:** ennen kuin lähetät kirjettä eteenpäin, lisää tähän itse tarkempia ohjeita esim. miten järjestö tai yritys voi ottaa yhteyttä organisaatioosi ja PTV-ylläpitäjiin.]